Diari Oficial de la Generalitat Valenciana


Sumari del DOGV 8179, del 28-11-2017 (2017/10014)

Informació pública corresponent a l'expedient d'expropiació forçosa motivat per les obres d'Aena SME, SA, Aeroport d'Alacant-Elx. Expropiació de terrenys necessaris per a desdoblament rodament intern de plataforma enfront de NAT, al terme municipal d'Elx.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8179

Data del DOGV
:   28-11-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/10633


Organisme emissor
:   Ministeri de Foment

Tipus de document
:   Anunci

Informació pública corresponent a l'expedient d'expropiació forçosa motivat per les obres d'Aena SME, SA, Aeroport d'Alacant-Elx. Expropiació de terrenys necessaris per a desdoblament rodament intern de plataforma enfront de NAT, al terme municipal d'Elx. [2017/10643]  
Aena SME, SA, insta la incoació del corresponent expedient expropiatori per a disposar dels terrenys necessaris per a l'execució de les obres del Projecte bàsic Aeroport d'Alacant-Elx. Expropiació de terrenys necessaris per a desdoblament rodament intern de plataforma enfront de NAT, al terme municipal d'Elx (Alacant).  
L'Aeroport d'Alacant-Elx, d'interés general de l'Estat, és un aeroport civil internacional amb categoria OACI (Organització d'Aviació Civil Internacional) 4-E, i està qualificat com a aeròdrom de lletra de clau A pel Reial decret 367/2011, d'11 de març, pel qual s'actualitzen les servituds aeronàutiques d'aquest aeroport. Per Ordre del ministre de Foment de 19 de juliol de 2001 es va aprovar el vigent Pla director de l'Aeroport d'Alacant.  
Les actuacions previstes de la nova ampliació de la plataforma i carrer de rodament existents enfront del NAT queden enquadrades dins de l'àrea de cautela aeroportuària, segons s'arreplega en el pla director aprovat per OM de 19 de juliol de 2001.  
Per a l'execució de les obres esmentades, en les quals és necessari realitzar un terraplé, fan falta uns terrenys ubicats fora de l'àmbit del pla director, i és necessària una declaració explicita tant d'utilitat pública com d'urgent ocupació, mitjançant un acord del Consell de Ministres.  
  
En conseqüència, i a fi de poder realitzar les actuacions previstes, és necessària l'expropiació, pel procediment d'urgència regulat en la Llei d'expropiació forçosa, d'una superfície de 34.509 m², dels quals 821 m² corresponen a via de comunicació de domini públic i 33.688 m² a terreny de titularitat privada. Tots els terrenys estan ubicats en el terme municipal d'Elx (Alacant), en el nucli urbà de l'Altet.  
  
L'expedient es tramitarà pel procediment d'urgència, i el Consell de Ministres declara tant la utilitat pública com la urgent ocupació dels béns i drets afectats. Les obres descrites estan incloses en la normativa prevista en l'article 46 de la Llei de navegació aèria de 21 de juliol de 1960, així com els preceptes continguts en l'article 52 de la Llei d'expropiació forçosa de 16 de desembre de 1954 i els articles concordants del seu Reglament de 26 d'abril de 1957.  
  
En virtut d'això, i als efectes assenyalats en el títol II del capítol II, de la vigent Llei d'expropiació forçosa i en els concordants del Reglament, aquest ministeri ha resolt:  
En el dia de la data, obrir informació pública durant un termini de quinze (15) dies hàbils, computats en la forma disposada en l'article 17, paràgraf primer, del Reglament de 26 d'abril de 1957, perquè els propietaris que figuren en la relació que a continuació es detalla i totes les altres persones o entitats que s'estimen afectades per l'execució de les obres, puguen formular per escrit, davant d'aquest departament, les al·legacions que consideren oportunes, d'acord amb el que preveu la vigent Llei d'expropiació forçosa de 16 de desembre de 1954 i l'article 56 del Reglament per a la seua aplicació.  
En l'Ajuntament d'Elx (Alacant), estarà a disposició dels propietaris afectats l'annex d'expropiacions, que inclou els plans generals d'expropiació, relatius al municipi referenciat.  
Madrid, 30 d'octubre de 2017.- El director general d'Aviació Civil (O IBY 3387/2012, 23.07.2012; BOE 25.07.2012): Raúl Medina Caballero.